Lurdako gaztelua

Lurdako gaztelua () Frantziako hegoaldeko Pirinio Garaiak departamenduan dagoen Lurda udalerrian kokatzen den gaztelu-gotorleku bat da, Okzitanian. Udalerria bere itzalpean du, bertako edozein lekutatik ikus daitekeelarik.

Leku estrategikoan dago, Lavedango zazpi haranen sarreran, Espainiako mugatik hurbil, Lurdako santutegiaren alboan eta Gizateriaren Ondare den Pirinioetako Parke Nazionalatik oso hurbil ere.

 Historia 
Eraikin multzoa 778 baino aurreagokoa da, urte honetan Karlomagnoren gudarosteen setioa jasan baitzuen. XI. mendea eta XII. mendearen artean Bigorrako kondeen egoitza izan zen.

XIII. mendean gaztelua eta bere jabetzako lurraldeak Xanpainako kondeen eskuetara igaro ziren, besteak beaste Nafarroako Erresumako errege ere bazirenak. Ondoren, Filipe IV.a Frantziakoaren erregealdian Frantziako Erresumako zati izatera iragan zelarik. 1360ko Bretignyko hitzarmenaren ondorioz Ingalaterrako Erresumaren eskuetara igaro zen, XV. mendean Frantziako Erresumara itzuliz, aurretik bi setio pairatuz.

XVII. mendean gaztelua errege espetxe bilakatu zen, eta Frantziako Iraultzaren ondoren, Estatu espetxea, XX. mendea arte mantendu zuen funtzioa izan zelarik.

 Eraikina 
Gazteluaren antzinako egiturak mendeetan zehar handitze eta zaharberritze lan ugari izan ditu, bai harresi nahiz gotorlekuan.

 Iruditegia 

 Pyrénéen Museoa 
1921an bere instalakuntzak Musée Pyrénéen museoren egoitza izan ziren, eskualde guztiko handi eta garrantzitsuena. Gaur egun orindik ere bisitariei eskualdearen artea eta bizimoduaren inguruko ezaugarriak erakusten ditu, okzitaniar sukaldaritzatik hasi eta janzkera arte. 1933an aurrera Frantziako Kultur Ministerioak Monumentu Nazional izendatu zuen.

 Hilharrien bilduma 
Gazeluko patioateko batean harrizko hilobiak eta hilarri ugari gorde dira eta ikusgai daude. Harrizko hilarrein artean, disko formako hilarri  multzo garrantzitsua du gazteluak.

 Kanpo estekak 
 Lurdako gaztelua. Lurdako udal webgunea 

Kategoria:Okzitaniako gazteluak
Kategoria:Lurdako eraikinak
Kategoria:Frantziako museoak
Kategoria:Pirinio Garaietako monumentu historikoak